INDONESIA
Nkhapona ku Chiŵembu cha Chipani
Ronald Jacka
WAKABABIKA MU 1928
WAKABATIZIKA MU 1941
MBIRI YAKE Wakateŵeterapo nga muteŵeti wa ofesi ya munthavi ya Indonesia vyaka vyakujumpha 25.
MULENJI wa Okutobala 1, 1965, gulu lakukolerana na chipani cha Indonesian Communist Party (PKI) likakhumba kupoka boma, ndipo likakoma ŵalara ŵa ŵasilikari 6. Nyengo yeneyiyo, boma likamba kulimbana na vigeŵenga. Charu chikanunkha, ndipo ŵanthu pafupifupi 500,000 awo ŵakaŵaghanaghaniranga kuti ŵali mu chipani chakulimbana na boma ichi ŵakakomeka.
Pakati pajumpha sabata zinandiko, vigeŵenga vikati vyatondeka kupoka boma, mulara wa ŵasilikari wakaniphalira kuti ŵa chipani cha Chikomyunizimu ŵakukhumba kumalana na ŵalongozgi ŵa visopa, ndipo wakwamba nkhaŵa ine. Wakaniphaliraso kuti usange nkhukhumba kupanikizga, tilute wakanilongore dindi ilo ŵakajima kuti ŵanisungemo, kweni nkhakana kuyako. Nyengo iyo, vinthu vikaŵa makora yayi, ndipo nkhakhumba yayi kuti ŵanthu ŵaniwonenge kuti nkhwenda nayo. Mphanyi ŵakamba kuwona nga namba kunjilirapo pa vya charu.
min_Latn nya_Latn zho_Hans tum_Latn tum_Latn tum_Latn tum_Latn tum_Latn